Source: http://www.bihon.ro/dubla-dificila-pentru-baschetbaliste/news-20100409-08522974
Timestamp: 2018-04-26 04:14:30+00:00

Document:
„Dublă” dificilă pentru baschetbaliste - BIHON
„Dublă” dificilă pentru baschetbaliste
9. aprilie 2010 06:56
CSM U joacă sâmbătă în deplasare la Arad, iar duminică pe teren propriu cu MCM Târgovişte.
Baschetbalistele de la CSM Universitatea au parte de un weekend încărcat, în care vor întâlni două echipe cu pretenţii ale campionatului. Sâmbătă, orădencele joacă în deplasare cu BC ICIM U „Vasile Goldiş” Arad, în cadrul etapei a 11-a din Grupa A1 a Diviziei A, iar duminică vor primi pe teren propriu vizita campioanei naţionale en titre, Municipal MCM Târgovişte, într-o restanţă contând pentru etapa a 9-a. Echipa târgovişteană a decis să dispute meciurile cu CSM Satu Mare şi CSM Universitatea în cadrul unei singure deplasări, jucând sâmbătă la Satu Mare, respectiv duminică la Oradea.
CSM U are şanse minime la rezultate favorabile în partidele cu BC ICIM, respectiv Municipal MCM. Iubitorii orădeni de baschet vor avea însă privilegiul să vadă la lucru echipa târgovişteană, câştigătoarea recentă a Cupei României la baschet feminin, care a acces în acest sezon până în sferturile de finală ale Eurocup. Partida CSM U Oradea – Municipal MCM Târgovişte va avea loc duminică, la Arena „Antonio Alexe”, cu începere de la ora 17.
Taguri: baschet feminin, CSM Universitatea, oradea

References: CSM 
 CSM 
 CSM 
 CSM 

CSM 
 CSM 
 CSM